CELEX: 32016R2287
Language: hr
Date: 2016-12-16 00:00:00
Title: Provedbena uredba Komisije (EU) 2016/2287 оd 16. prosinca 2016. o izmjeni Uredbe (EZ) br. 431/2008 o otvaranju i predviđanju upravljanja uvoznom carinskom kvotom za smrznuto meso od životinja vrste goveda i Provedbene uredbe (EU) br. 593/2013 o otvaranju i upravljanju carinskim kvotama za visokokvalitetno svježe, rashlađeno i smrznuto goveđe meso i smrznuto bivolje meso

17.12.2016   
            
            
               HR
            
            
               Službeni list Europske unije
            
            
               L 344/63
            
         PROVEDBENA UREDBA KOMISIJE (EU) 2016/2287
   оd 16. prosinca 2016.
   o izmjeni Uredbe (EZ) br. 431/2008 o otvaranju i predviđanju upravljanja uvoznom carinskom kvotom za smrznuto meso od životinja vrste goveda i Provedbene uredbe (EU) br. 593/2013 o otvaranju i upravljanju carinskim kvotama za visokokvalitetno svježe, rashlađeno i smrznuto goveđe meso i smrznuto bivolje meso
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 te (EZ) br. 1234/2007 (1), a posebno njezin članak 187. točku (a),
   budući da:
   
               (1)
            
            
               Uredbom Komisije (EZ) br. 431/2008 (2) propisuje se otvaranje i upravljanje uvoznom carinskom kvotom za smrznuto meso od životinja vrste goveda obuhvaćeno oznakom KN 0202 i proizvode obuhvaćene oznakom KN 0206 29 91.
            
         
               (2)
            
            
               Provedbenom uredbom Komisije (EU) br. 593/2013 (3) propisuje se otvaranje i upravljanje carinskim kvotama za visokokvalitetno svježe, rashlađeno i smrznuto goveđe meso i smrznuto bivolje meso.
            
         
               (3)
            
            
               Pristupanjem Republike Hrvatske Europska unija proširila je svoju carinsku uniju. Stoga je EU na temelju pravila Svjetske trgovinske organizacije (WTO) morao pokrenuti pregovore sa zemljama članicama WTO-a koje imaju pregovaračka prava s državom članicom koja pristupa kako bi se usuglasila moguća kompenzacijska prilagodba.
            
         
               (4)
            
            
               Sporazumom u obliku razmjene pisama između Europske unije i Istočne Republike Urugvaja na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene povlastica na popisu Republike Hrvatske u okviru njezina pristupanja Europskoj uniji, odobrenim Odlukom Vijeća (EU) 2016/1884 (4), predviđa se povećanje dviju postojećih carinskih kvota Unije za govedinu. Postojeće kvote za meso bez kostiju od životinja vrste goveda trebale bi se povećati za 76 tona, a postojeće kvote za smrznuto meso od životinja vrste goveda trebale bi se povećati za 1 875 tona.
            
         
               (5)
            
            
               Budući da se Sporazum između Europske unije i Istočne Republike Urugvaja primjenjuje od 1. siječnja 2017., primjereno je da se i ova Uredba primjenjuje od toga datuma.
            
         
               (6)
            
            
               U svrhu primjerenog upravljanja carinskim kvotama u skladu s Uredbom (EZ) br. 431/2008, dodatna količina smrznutog mesa od životinja vrste goveda trebala bi biti dostupna iz kvotnog razdoblja 2017./2018.
            
         
               (7)
            
            
               Stoga bi Uredbu (EZ) br. 431/2008 i Provedbenu uredbu (EU) br. 593/2013 trebalo na odgovarajući način izmijeniti.
            
         
               (8)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Članak 1. stavak 1. Uredbe (EZ) br. 431/2008 mijenja se kako slijedi:
   
               1.
            
            
               U prvom podstavku riječi „53 000 tona” zamjenjuju se riječima „54 875 tona”.
            
         
               2.
            
            
               Dodaje se sljedeći drugi podstavak:
               „Međutim za razdoblje uvoznih carinskih kvota 2016./2017. ukupna količina iznosi 53 000 tona.”.
            
         Članak 2.
   Provedbena uredba (EU) br. 593/2013 mijenja se kako slijedi:
   
               1.
            
            
               U članku 1. stavku 1. točka (a) zamjenjuje se sljedećim:
               
                           „(a)
                        
                        
                           66 826 tona za visokokvalitetno svježe, rashlađeno ili smrznuto meso od životinja vrste goveda obuhvaćeno oznakama KN 0201 i 0202 te za proizvode obuhvaćene oznakama KN 0206 10 95 i 0206 29 91.”.
                        
                     
         
               2.
            
            
               U prvom podstavku članka 2. točke (c) riječi „6 300 tona” zamjenjuju se riječima „6 376 tona”.
            
         Članak 3.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 431/2008 od 19. svibnja 2008. o otvaranju i predviđanju upravljanja uvoznom carinskom kvotom za smrznuto meso od životinja vrste goveda obuhvaćeno oznakom KN 0202 i proizvode obuhvaćene oznakom KN 0206 29 91 (SL L 130, 20.5.2008., str. 3.).
   
      (3)  Provedbena uredba Komisije (EU) br. 593/2013 od 21. lipnja 2013. o otvaranju i upravljanju carinskim kvotama za visokokvalitetno svježe, rashlađeno i smrznuto goveđe meso i smrznuto bivolje meso (SL L 170, 22.6.2013., str. 32.).
   
      (4)  Odluka Vijeća (EU) 2016/1884 od 18. listopada 2016. o sklapanju Sporazuma u obliku razmjene pisama između Europske unije i Istočne Republike Urugvaja na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji (SL L 291, 26.10.2016., str. 1.).